ભાવનગરનાં કુંભારવાડાનાં ખાર વિસ્તારમાં નીરમા ફેકટરીમાં જતી હાઈ ટેન્શન વીજ લાઈનને અડી જવાથી ૨૦ જેટલા ફ્લેમિન્ગો પક્ષીઓનાં મોત થયા હતાં. ફ્લેમિન્ગો પક્ષી ગુજરાતનું રાજ્ય પક્ષી છે. જે ઘટનાને લઈને ફોરેસ્ટ વિભાગ દ્વારા વીજ કંપનીને નોટીસ પણ પાઠવવામાં આવી હતી.ગઈકાલે ૨૦ ફ્લેમિન્ગો પક્ષીઓનાં મોત થતા. પક્ષી પ્રેમીઓમાં રોષ ફાટી નીકળ્યો છે. આ પક્ષીઓના મોત અંગે પક્ષી પ્રેમીઓ દ્વારા ફોરેસ્ટ વિભાગને જાણ કરાતા ફોરેસ્ટના અધિકારીઓ ઘટના સ્થળે દોડી આવ્યા હતાં અને તેમણે ફ્લેમિન્ગો પક્ષીનાં મૃતદેહનો કબજો મેળવી અને કાયદેસરની કાર્યવાહી હાથ ધરી હતી. નોંધનીય છે કે, ફોરેસ્ટ વિભાગ દ્વારા વીજ કંપનીને માત્ર નોટીસ પાઠવવામાં આવે છે. ત્યારે આ ઘટના તાકીદે બનતી આટકાવવા માટે પગલા લેવાય તેની પક્ષી પ્રેમીઓની માંગ છે.